CELEX: 32004D0440
Language: lt
Date: 1083196800000
Title: 2004 m. balandžio 29 d. Komisijos sprendimas, patvirtinantis pereinamojo laikotarpio priemonę tam tikroms Slovakijos pieno sektoriaus įmonėms (pranešta dokumentu Nr. C(2004) 1716)tekstas svarbus EEE

Svarbus teisinis pranešimas

|

32004D0440

Oficialusis leidinys L 154 , 30/04/2004 p. 0100 - 0103

		Komisijos sprendimas2004 m. balandžio 29 d.patvirtinantis pereinamojo laikotarpio priemonę tam tikroms Slovakijos pieno sektoriaus įmonėms(pranešta dokumentu Nr. C(2004) 1716)(tekstas svarbus EEE)(2004/440/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos Stojimo sutartį, ypač į jos 2 straipsnio 3 dalį,atsižvelgdama į Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos Stojimo aktą, ypač į jo 42 straipsnį,kadangi:(1) Vienai Slovakijos didelio pajėgumo pieno perdirbimo įmonei yra sunku nuo 2004 m. gegužės 1 d. pradėti laikytis 1992 m. birželio 16 d. Tarybos direktyvos 92/46/EEB, nustatančios sveikatos taisykles žalio pieno, termiškai apdoroto pieno ir pieno pagrindo produktų gamybai ir tiekimui į rinką [1], B priede nustatytų struktūrinių reikalavimų.(2) Todėl šiai įmonei reikia laiko užbaigti modernizavimo procesą, kad ji galėtų visapusiškai laikytis atitinkamų Direktyvoje 92/46/EEB nustatytų struktūrinių reikalavimų.(3) Minėta įmonė, šiuo metu jau pažengusi modernizacijos procese, pateikė patikimas garantijas, kad turi reikalingų lėšų per protingą laiką ištaisyti likusius trūkumus, ir gavo palankią Slovakijos Respublikos Maisto ir veterinarijos tarnybos nuomonę dėl jos modernizavimo proceso užbaigimo.(4) Slovakijai pateikiama išsami informacija apie kiekvienos įmonės trūkumus.(5) Siekiant palengvinti Slovakijos perėjimą nuo jos dabartinės tvarkos prie tos, kuri numatyta Bendrijos veterinarijos teisės aktuose, pateisinama tai, kad Slovakijos prašymu šiai įmonei būtų suteiktas pereinamasis laikotarpis, kaip išskirtinė laikina priemonė.(6) Dėl šios pereinamojo laikotarpio leidžiančios nukrypti nuostatos, kuri nebuvo numatyta derybose dėl stojimo į ES, išskirtinio pobūdžio, priėmus šį sprendimą, jokie kiti vėlesni Slovakijos prašymai dėl pereinamojo laikotarpio priemonių, susijusių su įmonėms, gaminančioms pieną ir pieno produktus, taikomais struktūriniais reikalavimais, neturėtų būti tenkinami.(7) Atsižvelgiant į tai, kad modernizavimo procesas jau yra pažengęs, ir į tai, kad pereinamojo laikotarpio priemonė yra išskirtinio pobūdžio, pereinamasis laikotarpis turėtų trukti ne ilgiau kaip dvylika mėnesių ir neturėtų būti pratęstas.(8) Įmonei, kuriai taikoma šiame sprendime minima pereinamojo laikotarpio priemonė, būtų tikslinga taikyti tas pačias taisykles, kurios taikytinos produktams, pagamintiems įmonėse, kurioms pereinamasis laikotarpis struktūrinių reikalavimų atžvilgiu buvo suteiktas atitinkamuose Stojimo akto prieduose nustatyta tvarka.(9) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,PRIĖMĖ ŠĮ SPRENDIMĄ:1 straipsnis1. Atsižvelgiant į šio straipsnio 2 dalyje nustatytas sąlygas šio sprendimo priede nurodytai Slovakijos įmonei iki jai nustatytos datos netaikomi Direktyvos 92/46/EEB B priede nustatyti struktūriniai reikalavimai.2. Šio straipsnio 1 dalyje nurodytoje įmonėje pagamintiems produktams taikomos šios taisyklės:- tol, kol šio sprendimo priede nurodyta įmonė naudojasi šio straipsnio 1 dalies nuostatomis, joje pagaminti produktai pateikiami tik į vidaus rinką arba toje pačioje įmonėje naudojami tik tolesniam perdirbimui, neatsižvelgiant į pardavimo dieną,- šie produktai turi specialų sveikumo ženklą.2 straipsnisŠis sprendimas taikomas tik tuo atveju, jei įsigalios Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos Stojimo sutartis, ir tik nuo jos įsigaliojimo dienos.3 straipsnisŠis sprendimas skirtas valstybėms narėms.Priimta Briuselyje, 2004 m. balandžio 29 d.Komisijos varduDavid ByrneKomisijos narys[1] OL L 268, 1992 9 14, p. 1. Direktyva su paskutiniais pakeitimais, padarytais Reglamentu (EB) Nr. 806/2003 (OL L 122, 2003 5 16, p. 1).--------------------------------------------------PRIEDASPieno perdirbimo įmonė, kuriai suteikiamas pereinamasis laikotarpisEil. Nr. | Veterinarinio patvirtinimo numeris | Įmonės pavadinimas ir adresas | Sektorius: pieno | Laikymosi pradžia |Įmonės veikla |Pienas ir pieno pagrindo produktai |1. | DT 4–6-21 | KOLIBA a.s Krivec 96205 Hrinová | x | 2004 10 31 |--------------------------------------------------